# Landwirtschaftsregeln

1901 Indice:Decurtins - Rätoromanische chrestomathie, II.djvu Landwirtschaftsregeln Intestazione 12 febbraio 2016 25% Da definire
Landwirtschaftsregeln 1901 CC BY-SA 3.0 GFDL Indice:Decurtins - Rätoromanische chrestomathie, II.djvu //it.wikisource.org/w/index.php?title=Landwirtschaftsregeln&oldid=- 20200402162908 //it.wikisource.org/w/index.php?title=Landwirtschaftsregeln&oldid=- 20200402162908
[p. 166 166 Landwirtschaftsregeln Landwirtschaftsregeln.
1. Cura ch' il Schane ei caulds,
Spargna il fein per tes armauls!
2. Bialla aura Buania fa ina bialla stad.
3. Buania ei il di carschius in sbargat de tgiet.
4. Il luft, che dat Buania, dat gl' entir onn.
5. Sontg Bistgaun, miez dil fein e miez dil graun.
6. Sontg Bistgaun, ina ura de tgaun.
7. Dieus pertgiri dalla ferdaglia de Sontg Bistgaun e dalla calira de
Sontg Luregn!
8. Tuna il Favrer la mustga;
Perveseder, spargna la brustga!
9. Mustgas Favrer, siglientan il fein ord faner.
10. Cu las mustgas tunan il Favrer,
Matei las brustgas en faner!
11. Sontga Brida; aura sburitschida.
12. Nossa Dunna de Candeilas pli bugien il luf ella cuort, ch' il soleigl.
13. Nossa Dunna de Candalaun, miez il fein e miez il graun.
14. Sufla ei giu Nossa Dunna de candeilas il tschep tschera, sche dat ei
pauc glin.
15. Sontga Gada, mes' envernada.
16. Sontga Gada dat il solegl per tut la vallada.
17. Sontga Gada dat il solegl à miez la vallada.
18. Sontga Gada meina ils firaus à casa.
19. Sontga Gada vegn cun paun e pischada.
20. Far bia tscheiver dat bi e liung coven;
Far pauc tscheiver dat in cuort e mitgiert coven.
21. Biallas quatertempras de Cureisma e gronds mignucs Matg;
Macortas quatertempras de Cureisma e pigns mignucs Matg.
22. Biallas quatertempras e bi atun.
23. Sontg Mathias cuora l' aua per las vias.
24. Dat ei l' aura sut de miez Mars, suond' ei ina schliata primavera.
25. Verdaghira Mars, sachira d' Avrel.
26. L' emprema mesadat Mars duei fevriar.
27. Il luft de Sontg Giusep regia tochen Sontg Gieri.
28. Bisch' ei Sontg Benedetg, dat ei aunc trenta bischas sin tetg.
29. Da quella vard, nua ch' ei tuna l' emprema gada la primavera, vegnan
ils uradis duront la stad sisu.
30. Dariet raunas la primavera, ina bletscha stad;
Paucas raunas, ina schetga stad.
31. Domengia de Palmas neiv giu per la palma, neiv giu per
la spigia.
32. Domengia de Palmas neiv sin la palma, neiv sin la petta.
33. Tard Pastgas, tard primavera.
34. Avrel staupa nuegl.
35. In, che seregorda da treis buns Avrels, ei ualti vegls.
36. Ina bischa d' Avrel ei la grascha dils paupers.
37. Aschi liunga sco la glatscha penda gl' Avrel vid ils tetgs, aschi ault
dat ei aunc neiv nova.
38. Avrel, Avrel, porta igl asen avon nuegl.
39. Gl' Avrel sto il cucu cantar ni schlupar.
40. Il Fanadur setiaran ei la mumma dil cucu en sut in magliac.
41. Cura, ch' il cucu conta sin la caglia seca, quescha el sin la verda.
42. Sch' il cucu conta eunc ditg suenter Sontg Gion, dat ei in schliet onn.
43. Conta il cucu sin la caglia seca, sche neiv' ei giu per la verda.
44. Il luft, che datg Sontg Gieri, cuoza entochen Sontg Gion stad.
45. Cura, che l' aura sut dat Sontg Gieri, dat ella entochen Sontg Gion stad.
46. Sedattan ils buobs Sontg Marc à Schlans, sche dat ei in bien onn.
47. Ein ils de Somvitg ils emprems à Schlans Sontg Marc, sche dat ei in
bien onn de salin.
48. Bialla semnada, bialla rischlada.
49. Schetga plantada, recha engarnada.
50. Il coven duei ins adina semnar en ina aulta ura.
51. L' emprema plievia de Matg betta il schnec gl' uvierchel.
52. L' emprema plievia de Matg vala in car d' aur cun rodas et ischel.
53. Cura, ch' ei betta la neiv carschen Matg, sche bett' ella mintga malaura
tutta stad.
54. In migniuc, caschaus d' Anzeinza, duei ins bucca prender sur mar.
55. Plov' ei per Anzeinza, betta la tiarra sfendaglias.
56. Cura ch' ei plova la domengia della Sontga Trinitat,
Sche plova ei las domengias tutta stad.
57. Cura, ch' ils tscheps tschera ardan bein Sontgilchrist, sche dat ei
bien glin.
58. Il Zercladur dovess schmarsentar la tastga sil dies dil pastur.
59. Dariet zerclem e bia giaraun.
60. Quei, ch' il Fenadur et Uost san bucca quer, sa il September bucca barsar.
61. Bials dis tgaun, in bien onn enta maun,
62. Igl Uost ei denter veder e nuot.
63. Avon che trer fumialla, sto ins schar pigliar ella treis rugadas d' Uost.
64. Tuna ei suenter Sontg Barclamiu, scarga ei avon che dretgs.
65. In pon risdiv de Sontg Barclamiu
Vala per dus de Sontg Mathiu.
66. Gieraun giuven, risdiv vegl.
67. Sointga Frena va cun la marenda e vegn cun siat venters.
68. Macort' aura Sontga Frena, pur sega ad in segar e raschla, cu ti sas.
69. Sontga Frena va cul caz de veschlas e vegn culla canastra de truffels.
70. Sontga Frena! Seigies avon miezdi spellada e suenter miezdi bein
ornada.
71. Bialla Frena, bi atun.
Pescha Frena, pescha atun.
72. Fa Sontga Frena pesch en la camischa, sche dat ei in bletsch atun.
73. Bialla aura sontg Michel, dat in bien onn de mel.
74. Sontg Mathiu pren il tiu, schiglioc vegnas ti per il tiu.
75. Dat la feglia giu baul, va ei gleiti cul caul.
76. Vul ei bucca dar giu la feglia, sche dat ei bia vermaneglia.
77. Cura che la feglia va tard, sche vegn ella baul.
78. Fan las miurs igniv sisum la talina, sche fa ei ruch gl' emprem univiern;
Fan ellas giudem, sche dat ei ina rucha primavera.
79. Fan ils schnecs baul uviercal, vegn ei baul unviern.
80. Cura che la crappa dil Rhein ei gl' atun nera, suond' ei ina bletscha stad.
81. Sco l' aura fa gl' atun, fa ella la primavera.
82. Neiva ei carschen Sontg Gagl tochen Rhein,
Sche ha gl' unviern fatg pulein.
83. Cu la carschen Sogn Gagl enveia toca Rhein,
Sche ha gl' unviern fatg pulein.
84. Treis bischas entoca Rhein,
Ha gl' unviern fatg pulein.
85. Neiva ei gl' emprem sin tiarra schelada,
Dat ei ina recha engarnada.
86. Renta l' emprema neiv vid il terratsch,
Sch' eis ei bucca de temer per las lavinas.
87. Gronda nevada, recha fenada.
88. Gronds cuflaus, gronds canvaus.
89. Sogn Vintschegn schetg; mintga crest siu fretg.
90. Cambrida las quater tempras de Nadal dat dariet pumma.
91. Sogn Lezi semetta gl' unviern el sessel, Nadal sin pegna, Pastgas sin
gassa.
92. Stgir Nadal notg, stgir en clavau.
93. Sco igl ei steliu Nadal notg, sto ins semnar graun.
94. Nadal sin gassa, Pastgas sin pegnia.
96. Sche la rosa de Nadal dat ora bein, sche dat ei in bien onn.
96. Cura ch' ei bischa Nadal, dat ei dariet pumma.
97. Il luf ha aunc mai migliau gl' unviern.
98. Stgiras Calondas e clars meins.
99. Il sulegl selai ver tuttas las sondas duront igl onn, priu ora treis.
169
100. Il sulegl dellas siat scatscha la glieut giu dil plaz.
101. Ei la via Sontg Giachen fetg stelida, sch' ei quei in' enzena de marcort'
… aura.
102. Vez' ins la via Sontg Giachen treis seras ina suenter l' autra, sche fa
ei ditg biall' aura.
103. Tschietschen della sera fa biala tschera;
Tschietschen della damaun fa puoz e pultaun.
104. Gl' artg della sera vala ina bialla vacca nera;
Gl' artg della damaun vala bucca la launa d' in tgaun.
105. Artg la damaun, la sera pultaun.
106. Artg la sera fa lera.
107. Serein della notg,
Quoza entochen las otg.
108. Tuna ei fetg in onn, sche dat ei bia truffels.
109. Tuna ei, avon che plover,
Cal' ei, avon che mover.
110. Nibel neidi ei aura de tschagrun.
111. Pez Punteglias metta si capi;
Betta la faulsch e pren il rasti!
112. Veias mo adatg, cura ch' il Scopi.
Tilla neutier capetsch, ne metta si tschupi.
113. Cur' il lac de Grun rampuna,
Vegn ei gleiti, che tuna.
Rätsel
1. Radunda, radundialla, Senza ne ossa ne capialla. La crusch amiez il dies.
2. Il dies de len, il venter de curom e la beglia de fildirom.
3. Ina veglia, che conta et ei vegn la beglia dellas costas ora. La resgia. 4. Crin, cran, va seun sur las costas ora. La resgiutta. 5. In utschi tgietschen en ina combretta, che conta, cura ch' ins vul. La lieunga.